הוזמן בבואינג ע"י מנהל התעופה האזרחית הסינית (CAAC) ב-12 בספטמבר 72.נגלל במפעל רנטון של בואינג בתאריך 20 בדצמבר 73 כשהוא נושא את מספר הזיהוי "2418",וביצע את טיסת הבכורה בתאריך 25 בינואר 74.
סופק לחברת China Machinery Export & Import לאחר חודש והועבר דרך אנקוראג' באלסקה לשאנגחאי כשהוא נושא את מספר הזיהוי "2418".הועבר למנהל התעופה האזרחית הסינית לאחר יומיים וקיבל את אות הקריאה B-2418.
הועבר לחברת התעופה צ'יינה סאותווסט איירליינס בנובמבר 83.ב-12 בפברואר 96 נרכש ע"י חברת Pacific Airline Support Corp והועבר לאחסנה בשדה אופה לוקה שבמיאמי, פלורידה כשהוא נושא אות קריאה זמני סיני B-606L. לאחר מכן הורכבו על מנועיו משתיקי רעש ע"י חברת QUIET NACELLE ממיאמי ואז השתנה סימון הדגם ל- (707-3J6C(Q.
נרכש ע"י חברת Triangle Airline ואות הקריאה שלו שונה לרישום אוגנדי 5X-TRA. החברה השתמשה בו להובלת דגים.נרכש ע"י משרד הביטחון מחברת Jet Starr Inc ב-16 בנובמבר 95 כפלטפורמה למטוס תדלוק באויר.הוטס ארצה ואוחסן בבסיס ח"א בנתב"ג כשבספריו רשומות 28,270 שעות ו-14,545 נחיתות.
ב-31 בינואר 99 הועבר לתעשיה האוירית לביצוע ביקורת + C8 ואז התברר שהמטוס סובל משיתוך רב ועמוק. לאחר שתע"א העבירה לחיל האויר הערכת מחיר של 160,000 שעות עבודה במחיר לא סופי של 4 מיליון דולר, הוחלט לאחר סדרת דיונים שהתקיימו בח"א שאין כדאיות כלכלית לשפץ את המטוס ולבסוף, באוגוסט 99 אישר מפקד ח"א אלוף איתן בן אליהו את גריטתו.
כן הוחלט ע"י החיל שמהמטוס יפורקו כל חלקי המבנה,המערכות והמנועים הניתנים לשימוש חוזר, ושלד המטוס יועבר כתרומת החיל לאגודת הצלילה הישראלית, שתדאג להעבירו ולהשקיעו בים, ואם תרומה זו לא תצא לפועל, המטוס יגרט במקום עמדו.
המטוס נגרט במרץ 2000.